ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สน. 88/2558เรื่อง หนังสือชี้ชวนเสนอขายหน่วยลงทุนของกองทุนรวมเพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อยและกองทุนรวมเพื่อผู้ลงทุนประเภทสถาบัน(ฉบับประมวล)\_\_\_\_\_\_\_\_\_\_\_\_\_\_\_\_\_\_\_\_\_\_อาศัยอํานาจตามความในมาตรา 123 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 สํานักงานออกข้อกําหนดไว้ดังต่อไปนี้ข้อ ๑ ประกาศนี้ให้ใช้บังคับตั้งแต่วันที่ 16 มกราคม พ.ศ. 2559 เป็นต้นไปข้อ ๒ ให้ยกเลิก(1) ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 3/2556 เรื่อง หนังสือชี้ชวนเสนอขายหน่วยลงทุนของกองทุนรวม ลงวันที่ 14 มกราคม พ.ศ. 2556(2) ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 37/2556 เรื่อง หนังสือชี้ชวนเสนอขายหน่วยลงทุนของกองทุนรวม (ฉบับที่ 2) ลงวันที่ 14 พฤศจิกายน พ.ศ. 2556(3) ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 37/2557 เรื่อง หนังสือชี้ชวนเสนอขายหน่วยลงทุนของกองทุนรวม (ฉบับที่ 3) ลงวันที่ 4 ธันวาคม พ.ศ. 2557(4) ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 80/2558 เรื่อง หนังสือชี้ชวนเสนอขายหน่วยลงทุนของกองทุนรวม (ฉบับที่ 4) ลงวันที่ 3 พฤศจิกายน พ.ศ. 2558ข้อ ๓ ในประกาศนี้"หนังสือชี้ชวน" หมายความว่า หนังสือชี้ชวนเสนอขายหน่วยลงทุนของกองทุนรวมเพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อย หรือกองทุนรวมเพื่อผู้ลงทุนประเภทสถาบัน แล้วแต่กรณี"หนังสือชี้ชวนฉบับปรับปรุง" หมายความว่า หนังสือชี้ชวนดังต่อไปนี้(1) หนังสือชี้ชวนของกองทุนรวมเปิดที่ต้องจัดทําตามรอบระยะเวลาที่กําหนดในประกาศคณะกรรมการกํากับตลาดทุนว่าด้วยหลักเกณฑ์ในการจัดส่งหรือแจกจ่ายหนังสือชี้ชวนและการเสนอขายหน่วยลงทุน(2) หนังสือชี้ชวนของกองทุนรวมปิดเพื่อการเสนอขายหน่วยลงทุนเพิ่มเติม"กองทุนรวม" หมายความว่า กองทุนรวมปิดและกองทุนรวมเปิด"กองทุนรวมปิด" หมายความว่า กองทุนรวมประเภทไม่รับซื้อคืนหน่วยลงทุน"กองทุนรวมเปิด" หมายความว่า กองทุนรวมประเภทรับซื้อคืนหน่วยลงทุน"กองทุนรวมเพื่อผู้ลงทุนที่มิใช่รายย่อย" หมายความว่า กองทุนรวมเพื่อผู้ลงทุนที่มิใช่รายย่อยตามประกาศคณะกรรมการกํากับตลาดทุนว่าด้วยหลักเกณฑ์การจัดการกองทุนรวมเพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อย กองทุนรวมเพื่อผู้ลงทุนประเภทสถาบัน และกองทุนส่วนบุคคล"กองทุนรวมที่จ่ายผลตอบแทนแบบซับซ้อน" หมายความว่า กองทุนรวมที่จ่ายผลตอบแทนให้แก่ผู้ถือหน่วยลงทุนโดยวิธีการคํานวณผลประโยชน์ตอบแทนให้ผันแปรไปตามสูตรการคํานวณหรือเงื่อนไขใด ๆ ซึ่งผู้ถือหน่วยลงทุนทั่วไปไม่สามารถทําความเข้าใจได้โดยง่าย"ประกาศการลงทุน" หมายความว่า ประกาศคณะกรรมการกํากับตลาดทุนว่าด้วยการลงทุนของกองทุน"บริษัทจัดการ" หมายความว่า บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการจัดการกองทุนรวม"โครงการ" หมายความว่า โครงการจัดการกองทุนรวม"ข้อผูกพัน" หมายความว่า ข้อผูกพันระหว่างผู้ถือหน่วยลงทุนกับบริษัทจัดการ"ผู้สนับสนุนการขายหรือรับซื้อคืน" หมายความว่า บุคคลที่บริษัทจัดการมอบหมายให้ทําหน้าที่ขายหรือรับซื้อคืนหน่วยลงทุน แล้วแต่กรณี ของกองทุนรวม"การลดความเสี่ยง" หมายความว่า การเข้าเป็นคู่สัญญาในสัญญาซื้อขายล่วงหน้าที่มีลักษณะครบถ้วนดังนี้(1) ไม่มีวัตถุประสงค์เพื่อหาผลประโยชน์โดยการเก็งกําไร (speculate)(2) มีผลให้ความเสี่ยงในการลงทุนโดยรวมของกองทุนลดลง(3) เป็นการลดความเสี่ยงทั่วไปและความเสี่ยงเฉพาะของทรัพย์สินที่ต้องการลดความเสี่ยง(4) สามารถลดความเสี่ยงได้อย่างมีประสิทธิภาพ"การลงทุนแบบซับซ้อนในสัญญาซื้อขายล่วงหน้า" หมายความว่า การลงทุนในสัญญาซื้อขายล่วงหน้าที่มีกลยุทธ์แบบซับซ้อน (complex strategic investment) หรือการลงทุนในสัญญาซื้อขายล่วงหน้าที่มีความซับซ้อน (exotic derivatives)"ฐานะการลงทุนสุทธิ" ( exposure) หมายความว่า มูลค่าการลงทุนสุทธิในทรัพย์สินไม่ว่าเป็นการลงทุนโดยตรงหรือโดยอ้อมผ่านการลงทุนในตราสารหรือสัญญาที่ให้ผลตอบแทนโดยอ้างอิงอยู่กับทรัพย์สิน ซึ่งเป็นผลให้กองทุนมีความเสี่ยงในทรัพย์สินนั้น"ศูนย์ซื้อขายสัญญาซื้อขายล่วงหน้า"2 หมายความว่า ศูนย์ซื้อขายสัญญาซื้อขายล่วงหน้าที่ได้รับใบอนุญาตตามกฎหมายว่าด้วยสัญญาซื้อขายล่วงหน้าหรือนิติบุคคลที่จัดตั้งขึ้นตามกฎหมายต่างประเทศซึ่งสามารถให้บริการเป็นศูนย์ซื้อขายสัญญาซื้อขายล่วงหน้าได้ตามกฎหมายของประเทศนั้นและได้รับการยอมรับจากสํานักงาน"สมาคม" หมายความว่า สมาคมที่เกี่ยวเนื่องกับธุรกิจหลักทรัพย์ที่ได้รับอนุญาตให้จัดตั้งและจดทะเบียนกับสํานักงาน โดยมีวัตถุประสงค์เพื่อทําการส่งเสริมและพัฒนาธุรกิจหลักทรัพย์ประเภทที่เกี่ยวกับการจัดการลงทุนข้อ ๔ หนังสือชี้ชวนต้องมีข้อมูลที่ถูกต้อง ครบถ้วน และเพียงพอต่อการตัดสินใจลงทุน โดยต้องมีลักษณะและวิธีการแสดงข้อมูลที่เป็นไปตามหลักเกณฑ์ดังต่อไปนี้(1) ใช้ข้อความที่สามารถเข้าใจได้ง่าย(2) ไม่แสดงข้อความหรือข้อมูลที่เป็นเท็จ เกินความจริง หรืออาจก่อให้เกิดความเข้าใจผิด(3) ไม่ใช้คําศัพท์เทคนิคหรือคําศัพท์เฉพาะ เว้นแต่คําศัพท์ดังกล่าวเป็นคําศัพท์ที่ผู้ลงทุนทั่วไปมีความคุ้นเคยแล้วในการจัดทําหนังสือชี้ชวนตามวรรคหนึ่ง บริษัทจัดการจะใช้วิธีการสื่อความหมายโดยแผนภาพหรือวิธีการอื่นใดแทนการสื่อความหมายโดยข้อความก็ได้ เว้นแต่จะมีข้อกําหนดในประกาศนี้กําหนดไว้เป็นอย่างอื่นข้อ ๕ หนังสือชี้ชวนให้แบ่งออกเป็น 3 ส่วน ดังต่อไปนี้(1) ส่วนสรุปข้อมูลสําคัญ(2) ส่วนข้อมูลกองทุนรวม(3) ส่วนรับรองความถูกต้องครบถ้วนหนังสือชี้ชวนส่วนสรุปข้อมูลสําคัญตามวรรคหนึ่ง (1) อาจจัดทําในรูปแบบข้อมูลอิเล็กทรอนิกส์ที่มีการแสดงผลผ่านสื่ออิเล็กทรอนิกส์และมีการตอบสนองต่อคําสั่ง (interactive) ซึ่งสามารถเชื่อมโยงไปยังข้อมูลอื่นตามที่กําหนดไว้ข้อ ๖ รายการและข้อมูลในหนังสือชี้ชวนในแต่ละส่วนตามข้อ 5 ให้เป็นดังนี้(1) ส่วนสรุปข้อมูลสําคัญ ซึ่งมีรายการและข้อมูลตามหมวด 1 ส่วนที่ 1 หมวด 2 ส่วนที่ 6 และหมวด 3 ส่วนที่ 6(2) ส่วนข้อมูลกองทุนรวม ซึ่งมีรายการและข้อมูลตามหมวด 1 ส่วนที่ 2 หมวด 2 และหมวด 3(3) ส่วนรับรองความถูกต้องครบถ้วน ซึ่งมีรายการและข้อมูลตามหมวด 1 ส่วนที่ 3การจัดทําหนังสือชี้ชวนส่วนข้อมูลกองทุนรวมตามวรรคหนึ่ง (2) ให้แนบข้อผูกพันและโครงการที่มีสาระสําคัญไม่ต่างจากที่แสดงไว้ล่าสุดต่อสํานักงานไว้ท้ายหนังสือชี้ชวนส่วนดังกล่าวด้วยข้อ ๗ หนังสือชี้ชวนฉบับปรับปรุงให้มีรายการและข้อมูลตามข้อ 6 ที่ปรับปรุงเป็นปัจจุบัน และมีรายการและข้อมูลเพิ่มเติมตามหลักเกณฑ์ในหมวด 4ข้อ ๘ ในกรณีที่เป็นกองทุนรวมที่มีลักษณะเป็นกองทุนรวมสําหรับผู้ลงทุนในต่างประเทศตามประกาศการลงทุน หนังสือชี้ชวนของกองทุนรวมดังกล่าวต้องมีข้อมูลอย่างน้อยเกี่ยวกับวันที่ได้รับอนุมัติให้จัดตั้งกองทุนรวมและสรุปสาระสําคัญของโครงการ โดยมิให้นําความในข้อ 5 ข้อ 6 และข้อ 7 มาใช้บังคับ หมวด 1 รายการและข้อมูลในหนังสือชี้ชวน \_\_\_\_\_\_\_\_\_\_\_\_\_\_\_\_ ส่วนที่ 1 หนังสือชี้ชวนส่วนสรุปข้อมูลสําคัญ \_\_\_\_\_\_\_\_\_\_\_\_\_\_\_ข้อ ๙ หนังสือชี้ชวนส่วนสรุปข้อมูลสําคัญ ให้เป็นไปตามหลักเกณฑ์ดังต่อไปนี้(1) เป็นไปตามแบบ 123-1 แนบท้ายประกาศนี้ และมีรายละเอียดตามที่กําหนดในคําอธิบายเพิ่มเติมแนบท้ายแบบดังกล่าว(2) แสดงผลด้วยรูปแบบที่สามารถอ่านหรือสื่อสารได้อย่างชัดเจนในกรณีที่มีการจัดทําหนังสือชี้ชวนส่วนสรุปข้อมูลสําคัญในรูปแบบเอกสารสิ่งพิมพ์ ให้อยู่ในส่วนแรกของหนังสือชี้ชวน ส่วนที่ 2 หนังสือชี้ชวนส่วนข้อมูลกองทุนรวม \_\_\_\_\_\_\_\_\_\_\_\_\_\_\_ข้อ ๑๐ หนังสือชี้ชวนส่วนข้อมูลกองทุนรวม ให้มีรายการอย่างน้อยดังต่อไปนี้(1) ประเภทและนโยบายการลงทุนของกองทุนรวม รวมถึงผลตอบแทนที่ผู้ลงทุนจะได้รับจากเงินลงทุน(2) คําถามและคําตอบเกี่ยวกับกองทุนรวม(3) ปัจจัยความเสี่ยงของกองทุนรวม(4) สรุปอัตราส่วนการลงทุนของกองทุนรวม ตามแบบ 123-2 แนบท้ายประกาศนี้(5) ค่าธรรมเนียม เงินตอบแทน และค่าใช้จ่ายทั้งหมดที่เรียกเก็บจากกองทุนรวมและผู้ถือหน่วยลงทุน ตามแบบ 123-3 แนบท้ายประกาศนี้(6) คําเตือนเกี่ยวกับการลงทุนในหน่วยลงทุน(7) ข้อมูลการถือหน่วยลงทุนเกินข้อจํากัดในการใช้สิทธิออกเสียงที่มีแนวโน้มว่าอาจจะเกิดขึ้น (ถ้ามี) โดยให้ระบุจํานวนบุคคลที่ถือหน่วยลงทุนเกินข้อจํากัดดังกล่าว พร้อมทั้งช่องทางการตรวจสอบข้อมูลสัดส่วนการถือหน่วยลงทุนของบุคคลนั้นด้วย(8) ข้อมูลอื่นที่จําเป็นต่อการตัดสินใจลงทุนในหน่วยลงทุนของกองทุนรวม(9) รายการที่สํานักงานกําหนดให้กองทุนรวมเปิดเผยเพิ่มเติมเป็นรายกรณีข้อ ๑๑ รายการคําถามและคําตอบเกี่ยวกับกองทุนรวม ให้แสดงคําถามและคําตอบอย่างน้อยในเรื่องดังต่อไปนี้(1) คําถามและคําตอบเกี่ยวกับลักษณะที่สําคัญของกองทุนรวมดังนี้ (ก) กองทุนรวมนี้เป็นกองทุนรวมที่มีการกําหนดประเภทของผู้ลงทุน หรือมีการแบ่งชนิดหน่วยลงทุนหรือไม่ อย่างไร ทั้งนี้ ในกรณีที่มีการแบ่งชนิดหน่วยลงทุน ให้แสดงข้อมูลเกี่ยวกับวิธีการแบ่งชนิด สิทธิประโยชน์และความเสี่ยงของผู้ถือหน่วยลงทุนแยกตามชนิดของหน่วยลงทุนแต่ละชนิด (ข) กองทุนรวมนี้มีจํานวนเงินทุนโครงการล่าสุดเท่าใด (ค) กองทุนรวมนี้เหมาะสมที่จะเป็นทางเลือกสําหรับเงินลงทุนลักษณะใดและผู้ลงทุนควรลงทุนในระยะเวลาเท่าใด (กรณีที่สามารถระบุระยะเวลาการลงทุนในกองทุนรวมได้) (ง) ปัจจัยใดที่มีผลกระทบอย่างมีนัยสําคัญต่อเงินลงทุนของผู้ลงทุน (จ) กองทุนรวมนี้เป็นกองทุนรวมที่มีผู้ประกันเงินลงทุน หรือเงินลงทุนและผลตอบแทน หรือเป็นกองทุนรวมที่มุ่งรักษาเงินต้นหรือไม่ อย่างไร (ฉ) กองทุนรวมนี้มีรอบระยะเวลาบัญชีอย่างไร(2) คําถามและคําตอบเกี่ยวกับข้อกําหนดในการซื้อขายและโอนหน่วยลงทุน ดังนี้ (ก) กองทุนรวมนี้มีวิธีการขายและรับซื้อคืนหน่วยลงทุนอย่างไร (ข) กรณีใดที่บริษัทจัดการสงวนสิทธิไม่ขายหน่วยลงทุน (ค) กองทุนรวมนี้มีข้อกําหนดเกี่ยวกับการเลื่อนกําหนดเวลาชําระค่าขายคืนหน่วยลงทุน การไม่ขายหรือไม่รับซื้อคืนหน่วยลงทุนตามคําสั่งที่รับไว้แล้ว และการหยุดรับคําสั่งซื้อหรือขายคืนหน่วยลงทุนไว้อย่างไร (ง) วิธีการสับเปลี่ยนหน่วยลงทุนเป็นอย่างไร (จ) กองทุนรวมนี้กําหนดวิธีการโอนหน่วยลงทุน และข้อจํากัดการโอนไว้อย่างไร (ฉ) ผู้ถือหน่วยลงทุนจะทราบข้อมูลเกี่ยวกับมูลค่าทรัพย์สินสุทธิ มูลค่าหน่วยลงทุน และราคาขายและรับซื้อคืนหน่วยลงทุนได้จากช่องทางใด(3) คําถามและคําตอบเกี่ยวกับสิทธิของผู้ถือหน่วยลงทุนดังนี้ (ก) กองทุนรวมนี้มีการออกและส่งมอบหลักฐานแสดงสิทธิในหน่วยลงทุนหรือไม่ อย่างไร (ข) ผู้ถือหน่วยลงทุนของกองทุนรวมนี้อาจถูกจํากัดสิทธิในเรื่องใด ภายใต้เงื่อนไขอย่างไร ทั้งนี้ ให้แสดงข้อมูลเกี่ยวกับการถูกจํากัดสิทธิออกเสียงในกรณีที่ผู้ถือหน่วยลงทุนถือหน่วยลงทุนเกินกว่าอัตราที่ประกาศกําหนด หรือในกรณีอื่นด้วย (ถ้ามี) (ค) ในกรณีที่กองทุนรวมลงทุนหรือมีไว้ซึ่งหุ้นของบริษัทใด ให้มีคําถามและคําตอบเกี่ยวกับช่องทางและวิธีการที่ผู้ถือหน่วยลงทุนสามารถตรวจสอบแนวทางการใช้สิทธิออกเสียงและการดําเนินการใช้สิทธิออกเสียงของบริษัทจัดการเพิ่มเติม (ง) กองทุนรวมนี้มีช่องทางและวิธีการร้องเรียนของผู้ลงทุน และนโยบายการระงับข้อพิพาทโดยกระบวนการอนุญาโตตุลาการ ตลอดจนวิธีเข้าสู่กระบวนการดังกล่าวหรือไม่ อย่างไร (จ) การระบุภูมิลําเนาในประเทศไทย เพื่อการวางทรัพย์สําหรับผู้ถือหน่วยลงทุนทุกรายที่ไม่มีภูมิลําเนาในประเทศไทย(4) คําถามและคําตอบเกี่ยวกับบุคคลที่เกี่ยวข้องกับการดําเนินการของกองทุนรวมซึ่งแสดงข้อมูลอย่างน้อยดังนี้ (ก) ข้อมูลเกี่ยวกับบริษัทจัดการ ซึ่งอย่างน้อยต้องมีรายชื่อกรรมการกรรมการอิสระและผู้บริหาร จํานวนกองทุนรวมทั้งหมดภายใต้การบริหารจัดการของบริษัท และมูลค่าทรัพย์สินสุทธิของกองทุนรวม (ข) รายชื่อคณะกรรมการการลงทุน (ค) รายชื่อผู้จัดการกองทุน ประวัติการศึกษา และประสบการณ์การทํางานที่เกี่ยวข้องกับการบริหารจัดการกองทุนรวม รวมทั้งหน้าที่ความรับผิดชอบของผู้จัดการกองทุนดังกล่าว (ง) รายชื่อผู้สนับสนุนการขายหรือรับซื้อคืนหน่วยลงทุน นายทะเบียนหน่วยลงทุนและผู้ดูแลผลประโยชน์ รวมทั้งต้องจัดให้มีข้อความว่า นอกจากหน้าที่ตามที่กําหนดไว้ในสัญญาแต่งตั้ง ผู้ดูแลผลประโยชน์ยังมีหน้าที่ตามกฎหมายในการรักษาประโยชน์ของผู้ถือหน่วยลงทุนด้วย (จ) รายชื่อผู้สอบบัญชีของกองทุนรวม(5) คําถามและคําตอบเกี่ยวกับช่องทางที่ผู้ลงทุนสามารถทราบข้อมูลเพิ่มเติมเกี่ยวกับกองทุนรวมนี้ข้อ ๑๒ รายการปัจจัยความเสี่ยงของกองทุนรวม ให้แสดงข้อมูลปัจจัยความเสี่ยงที่เกี่ยวข้องกับกองทุนรวมนั้น ตลอดจนแนวทางการบริหารความเสี่ยงดังกล่าว โดยเรียงลําดับตามโอกาสที่อาจเกิดขึ้นและนัยสําคัญของผลกระทบจากมากไปหาน้อยการแสดงข้อมูลปัจจัยความเสี่ยงตามวรรคหนึ่ง ให้บริษัทจัดการคํานึงถึงปัจจัยความเสี่ยงอย่างน้อยดังต่อไปนี้(1) ปัจจัยความเสี่ยงจากการดําเนินงานของผู้ออกตราสาร (business risk)(2) ปัจจัยความเสี่ยงจากความสามารถในการชําระหนี้ของผู้ออกตราสาร (credit risk)(3) ปัจจัยความเสี่ยงจากความผันผวนของราคาตราสาร (market risk)(4) ปัจจัยความเสี่ยงจากการขาดสภาพคล่องของตราสาร (liquidity risk)(5) ปัจจัยความเสี่ยงจากอัตราแลกเปลี่ยนเงิน (exchange rate risk)(6) ปัจจัยความเสี่ยงจากการเข้าทําสัญญาซื้อขายล่วงหน้า (leverage risk)ข้อ ๑๓ รายการคําเตือนเกี่ยวกับการลงทุนในหน่วยลงทุน ให้มีข้อมูลคําเตือนอย่างน้อยดังต่อไปนี้(1) คําเตือนว่า "การพิจารณาร่างหนังสือชี้ชวนในการเสนอขายหน่วยลงทุนของกองทุนรวมนี้มิได้เป็นการแสดงว่าสํานักงานได้รับรองถึงความถูกต้องของข้อมูลในหนังสือชี้ชวนของกองทุนรวม หรือได้ประกันราคาหรือผลตอบแทนของหน่วยลงทุนที่เสนอขายนั้น"(2) คําเตือนในกรณีที่บริษัทจัดการมีธุรกรรมที่อาจก่อให้เกิดความขัดแย้งทางผลประโยชน์ โดยต้องเปิดเผยข้อมูลเกี่ยวกับความขัดแย้งทางผลประโยชน์ดังกล่าว เช่น กรณีบริษัทจัดการมีการลงทุนเพื่อตนเองซึ่งอาจก่อให้เกิดความขัดแย้งกับประโยชน์ของกองทุนรวม รวมทั้งต้องแสดงช่องทางและวิธีการที่ผู้ถือหน่วยลงทุนสามารถตรวจสอบรายละเอียด และสอบถามข้อมูลอื่นเพิ่มเติม เช่น ทางเว็บไซต์ของบริษัทจัดการ เป็นต้นการพิมพ์คําเตือนตามวรรคหนึ่งต้องพิมพ์ด้วยตัวอักษรที่มีความชัดเจนและมีขนาดไม่เล็กกว่าตัวอักษรปกติของหนังสือชี้ชวนนั้นข้อ ๑๓/๑ รายการคําเตือนของกองทุนรวม ให้มีข้อมูลคําเตือนใต้ชื่อกองทุนรวมในจุดแรกที่สามารถเห็นได้ชัดเจนดังต่อไปนี้ ด้วยตัวอักษรที่มีขนาดไม่เล็กกว่าขนาดตัวอักษรส่วนใหญ่ในหนังสือชี้ชวน(1) กรณีเป็นกองทุนรวมที่มุ่งเน้นลงทุนเพียงครั้งเดียวโดยถือทรัพย์สินที่ลงทุนไว้จนครบกําหนดอายุของทรัพย์สิน หรืออายุของรอบการลงทุนของกองทุนรวม หรือครบอายุของกองทุนรวม หรือกองทุนรวมที่ระบุว่าจะเลิกกองทุนหรือรับซื้อคืนหน่วยลงทุนอัตโนมัติเมื่อหน่วยลงทุนมีมูลค่าตามเป้าหมายที่กําหนด โดยมีการกําหนดห้ามผู้ถือหน่วยลงทุนขายคืนหน่วยลงทุนในช่วงระยะเวลาใด ๆ ต้องจัดให้มีคําเตือนว่า "ผู้ลงทุนไม่สามารถขายคืนหน่วยลงทุนนี้ในช่วงเวลา (ระบุ x วัน/เดือน/ปี) ได้ ดังนั้น หากมีปัจจัยลบที่ส่งผลกระทบต่อการลงทุนดังกล่าว ผู้ลงทุนอาจสูญเสียเงินลงทุนจํานวนมาก"(2) กรณีเป็นกองทุนรวมที่มีนโยบายการลงทุนแบบกระจุกตัว ให้มีข้อมูลคําเตือนดังนี้ (ก) คําเตือนเกี่ยวกับการกระจุกตัวอย่างใดอย่างหนึ่งหรือหลายอย่าง แล้วแต่กรณีดังนี้ 1. กรณีที่มีการลงทุนแบบกระจุกตัวในตราสารของผู้ออกตราสาร คู่สัญญา หรือบุคคลอื่นที่มีภาระผูกพันตามตราสารหรือสัญญานั้น รายใดรายหนึ่งเกินกว่าร้อยละ 10 ของมูลค่าทรัพย์สินสุทธิของกองทุนรวม ให้มีคําเตือนว่า "กองทุนนี้ลงทุนกระจุกตัวในผู้ออก" คําว่า "ตราสาร" ตามวรรคหนึ่ง (2) (ก) 1. วรรคหนึ่ง ไม่รวมถึงตราสารดังนี้ 1.1 ตราสารหนี้ภาครัฐไทย 1.2 ตราสารภาครัฐต่างประเทศที่มีการจัดอันดับความน่าเชื่อถืออยู่ในอันดับที่สามารถลงทุนได้ 1.3 เงินฝากหรือตราสารเทียบเท่าเงินฝากที่ผู้รับฝากหรือผู้ออกตราสารที่มีการจัดอันดับความน่าเชื่อถืออยู่ในอันดับที่สามารถลงทุนได้ 2. กรณีที่มีการลงทุนในกิจการที่อยู่ในหมวดอุตสาหกรรมหรือของกิจการที่มีลักษณะเทียบเคียงได้กับกิจการที่อยู่ในหมวดอุตสาหกรรมดังกล่าว โดยเป็นการลงทุนในทรัพย์สินดังนี้ รวมกันไม่น้อยกว่าร้อยละ 50 ของมูลค่าทรัพย์สินสุทธิของกองทุนรวม ต้องจัดให้มีคําเตือนว่า "กองทุนนี้ลงทุนกระจุกตัวในหมวดอุตสาหกรรม" 2.1 หุ้น 2.2 หน่วยของกองทรัพย์สินที่เกี่ยวข้องกับโครงสร้างพื้นฐาน เฉพาะที่สอดคล้องกับหมวดอุตสาหกรรมดังกล่าว 2.3 หน่วยของกองทรัพย์สินที่เกี่ยวข้องกับอสังหาริมทรัพย์ โดยให้นับรวมกับทรัพย์สินตาม 2.1 และ 2.2 ที่อยู่ในหมวดพัฒนาอสังหาริมทรัพย์ การพิจารณาหมวดอุตสาหกรรมตามวรรคหนึ่ง (2) วรรคหนึ่ง 2. ให้พิจารณาตามที่ตลาดหลักทรัพย์แห่งประเทศไทยหรือตลาดซื้อขายหลักทรัพย์ต่างประเทศกําหนด 3. กรณีที่มีการลงทุนในตราสารที่มีอันดับความน่าเชื่อถือต่ํากว่าอันดับที่สามารถลงทุนได้ (non-investment grade) หรือที่ไม่มีการจัดอันดับความน่าเชื่อถือ (unrated) ไม่น้อยกว่าร้อยละ 60 ของมูลค่าทรัพย์สินสุทธิของกองทุนรวม ให้มีคําเตือนว่า "กองทุนนี้ลงทุนกระจุกตัวในตราสารที่มีความเสี่ยงด้านเครดิตและสภาพคล่อง" (ข) คําเตือนเพิ่มเติมต่อจากคําเตือนตามวรรคหนึ่ง (2) (ก) ว่า "จึงมีความเสี่ยงที่ ผู้ลงทุนอาจสูญเสียเงินลงทุนจํานวนมาก"(3) กรณีเป็นกองทุนรวมหุ้นระยะยาวที่จัดตั้งขึ้นก่อนวันที่ 1 มกราคม พ.ศ. 2563 ต้องจัดให้มีคําเตือนว่า "การลงทุนในกองทุนรวมหุ้นระยะยาวตั้งแต่วันที่ 1 มกราคม พ.ศ. 2563 เป็นต้นไป ผู้ลงทุนไม่สามารถนํามาลดหย่อนภาษีได้"เพื่อประโยชน์ตามข้อนี้(1) คําว่า "ตราสารหนี้ภาครัฐไทย" "ตราสารภาครัฐต่างประเทศ" "เงินฝากหรือตราสารเทียบเท่าเงินฝาก" และ "ตลาดซื้อขายหลักทรัพย์ต่างประเทศ" ให้มีความหมายเช่นเดียวกับความหมายของคําดังกล่าวที่กําหนดไว้ในประกาศคณะกรรมการกํากับตลาดทุนว่าด้วยการลงทุนของกองทุน(2) "หน่วยของกองทรัพย์สินที่เกี่ยวข้องกับโครงสร้างพื้นฐาน" หมายความว่า หน่วยของกองทรัพย์สินที่เกี่ยวข้องกับโครงสร้างพื้นฐานซึ่งอยู่ในรูปแบบอย่างใดอย่างหนึ่งดังนี้ (ก) กองทุนโครงสร้างพื้นฐานที่จัดตั้งขึ้นตามกฎหมายว่าด้วยหลักทรัพย์และตลาดหลักทรัพย์ หรือตามกฎหมายว่าด้วยทรัสต์เพื่อธุรกรรมในตลาดทุน (ข) กองทุนโครงสร้างพื้นฐานต่างประเทศที่จัดตั้งขึ้นตามกฎหมายต่างประเทศซึ่งมีวัตถุประสงค์หลักในการลงทุนในลักษณะทํานองเดียวกับกองทุนโครงสร้างพื้นฐานตามวรรคหนึ่ง (2) (ก) 2. วรรคหนึ่ง ทั้งนี้ ไม่ว่าจะจัดตั้งในรูปบริษัท ทรัสต์ หรือรูปอื่นใด(3) "หน่วยของกองทรัพย์สินที่เกี่ยวข้องกับอสังหาริมทรัพย์" หมายความว่า หน่วยของกองทรัพย์สินที่เกี่ยวข้องกับอสังหาริมทรัพย์ซึ่งอยู่ในรูปแบบอย่างใดอย่างหนึ่งดังนี้ (ก) กองทุนรวมอสังหาริมทรัพย์ที่อยู่ภายใต้บังคับประกาศคณะกรรมการกํากับตลาดทุนว่าด้วยหลักเกณฑ์การจัดการกองทุนรวมอสังหาริมทรัพย์ (ข) ทรัสต์เพื่อการลงทุนในอสังหาริมทรัพย์ที่จัดตั้งขึ้นตามกฎหมายว่าด้วยทรัสต์เพื่อธุรกรรมในตลาดทุน (ค) กองทรัสต์หรือกองอสังหาริมทรัพย์ที่จัดตั้งขึ้นตามกฎหมายต่างประเทศซึ่งมีวัตถุประสงค์หลักในการลงทุนในอสังหาริมทรัพย์หรือในกิจการที่ประกอบธุรกิจอสังหาริมทรัพย์ทั้งนี้ ไม่ว่าจะจัดตั้งในรูปบริษัท ทรัสต์ หรือรูปอื่นใด ส่วนที่ 3 หนังสือชี้ชวนส่วนรับรองความถูกต้องครบถ้วน \_\_\_\_\_\_\_\_\_\_\_\_\_\_\_\_\_ข้อ ๑๔ หนังสือชี้ชวนส่วนรับรองความถูกต้องครบถ้วน ให้อยู่ในส่วนท้ายของหนังสือชี้ชวน โดยต้องมีข้อความที่แสดงว่าบริษัทจัดการได้สอบทานข้อมูลในหนังสือชี้ชวนฉบับนี้ด้วยความระมัดระวังในฐานะผู้รับผิดชอบในการดําเนินการของกองทุนรวมแล้ว และบริษัทจัดการขอรับรองว่าข้อมูลดังกล่าวถูกต้องครบถ้วน ไม่เป็นเท็จ ไม่ทําให้ผู้อื่น สําคัญผิด และไม่ขาดข้อมูลที่ควรต้องแจ้งในสาระสําคัญข้อ ๑๕ หนังสือชี้ชวนส่วนรับรองความถูกต้องครบถ้วนต้องมีบุคคลใดบุคคลหนึ่งดังต่อไปนี้ ลงลายมือชื่อ พร้อมทั้งประทับตราบริษัท (ถ้ามี)(1) กรรมการผู้มีอํานาจลงนามผูกพันบริษัทของบริษัทจัดการ(2) ผู้รับมอบอํานาจจากบริษัทจัดการ ซึ่งต้องเป็นบุคคลที่มีตําแหน่งไม่ต่ํากว่าผู้อํานวยการฝ่าย หรือผู้ดํารงตําแหน่งเทียบเท่าที่เรียกชื่ออย่างอื่นที่รับผิดชอบงานในสายงานเกี่ยวกับการจัดตั้งกองทุนรวม หมวด 2 หลักเกณฑ์เพิ่มเติมของกองทุนรวมที่มีข้อกําหนด หรือลักษณะเฉพาะบางประการ \_\_\_\_\_\_\_\_\_\_\_\_\_\_\_\_ ส่วนที่ 1 กองทุนรวมที่มีนโยบายการลงทุนในสัญญาซื้อขายล่วงหน้าหรือ ตราสารที่มีสัญญาซื้อขายล่วงหน้าแฝง \_\_\_\_\_\_\_\_\_\_\_\_\_\_\_\_ข้อ ๑๖ ความในส่วนนี้ให้ใช้บังคับกับกองทุนรวมดังต่อไปนี้(1) กองทุนรวมที่มีนโยบายการลงทุนในสัญญาซื้อขายล่วงหน้าที่มีวัตถุประสงค์เพื่อการลดความเสี่ยง และสินค้าหรือตัวแปรของสัญญาซื้อขายล่วงหน้านั้นไม่ใช่สิ่งเดียวกับทรัพย์สินที่ต้องการลดความเสี่ยง โดยหนังสือชี้ชวนส่วนข้อมูลกองทุนรวม ต้องมีรายการและข้อมูลเพิ่มเติมตามข้อ 17(2) กองทุนรวมที่มีนโยบายการลงทุนในสัญญาซื้อขายล่วงหน้าที่มิได้มีวัตถุประสงค์เพื่อการลดความเสี่ยง หรือมีนโยบายการลงทุนในตราสารที่มีสัญญาซื้อขายล่วงหน้าแฝง โดยหนังสือชี้ชวนส่วนข้อมูลกองทุนรวม ต้องมีรายการและข้อมูลเพิ่มเติมตามข้อ 18 และหลักเกณฑ์เพิ่มเติมดังนี้ (ก) ในกรณีที่นโยบายการลงทุนอาจทําให้กองทุนรวมมีฐานะการลงทุนสุทธิในสินค้าหรือตัวแปรอ้างอิง (underlying) ของสัญญาหรือตราสารนั้นเกินกว่าร้อยละ 20 ของมูลค่าทรัพย์สินสุทธิของกองทุนรวม หนังสือชี้ชวนส่วนข้อมูลกองทุนรวมต้องมีรายการและข้อมูลเพิ่มเติมตามข้อ 19 (ข) ในกรณีที่กองทุนรวมมีนโยบายการลงทุนในสัญญาซื้อขายล่วงหน้าที่อ้างอิงกับอัตราแลกเปลี่ยนเงิน หนังสือชี้ชวนส่วนข้อมูลกองทุนรวมต้องมีรายการและข้อมูลเพิ่มเติมตามข้อ 20 (ค) ในกรณีที่กองทุนรวมมีนโยบายการลงทุนแบบซับซ้อนในสัญญาซื้อขายล่วงหน้า หนังสือชี้ชวนส่วนข้อมูลกองทุนรวมต้องมีรายการและข้อมูลเพิ่มเติมตามข้อ 21(3) กองทุนรวมที่มีนโยบายการลงทุนในสัญญาซื้อขายล่วงหน้าที่ซื้อขายนอกศูนย์ซื้อขายสัญญาซื้อขายล่วงหน้า (Over-the-Counter derivatives) เกินกว่าร้อยละ 20 ของมูลค่าทรัพย์สินสุทธิของกองทุนรวม หนังสือชี้ชวนส่วนข้อมูลกองทุนรวมต้องมีรายการและข้อมูลเพิ่มเติมตามข้อ 21/1ข้อ ๑๗ หนังสือชี้ชวนส่วนข้อมูลกองทุนรวมของกองทุนรวมตามข้อ 16(1) ให้แสดงคําเตือนในรายการคําเตือนเกี่ยวกับการลงทุนในหน่วยลงทุนว่า "บริษัทจัดการกองทุนรวมใช้ข้อมูลในอดีตในการคํานวณค่าสัมบูรณ์ของค่าสัมประสิทธิ์สหสัมพันธ์ (absolute correlation coefficient) กองทุนรวมจึงมีความเสี่ยง หากสินค้าหรือตัวแปรที่สัญญาซื้อขายล่วงหน้าอ้างอิง (underlying) และทรัพย์สินที่ต้องการลดความเสี่ยงเคลื่อนไหวในทิศทางที่ไม่เป็นไปตามข้อมูลในอดีต ซึ่งอาจส่งผลให้การเข้าทําสัญญาซื้อขายล่วงหน้าไม่สามารถลดความเสี่ยงได้อย่างเต็มประสิทธิภาพ"ข้อ ๑๘ หนังสือชี้ชวนส่วนข้อมูลกองทุนรวมของกองทุนรวมตามข้อ 16(2) ให้แสดงรายการคําถามและคําตอบเกี่ยวกับลักษณะที่สําคัญของกองทุนรวม โดยให้มีคําถามและคําตอบเกี่ยวกับสัญญาซื้อขายล่วงหน้าหรือตราสารที่มีสัญญาซื้อขายล่วงหน้าแฝงที่แสดงข้อมูลอย่างน้อยดังต่อไปนี้(1) กองทุนรวมกําหนดอัตราส่วนการลงทุนในสัญญาหรือตราสารดังกล่าวไว้อย่างไร(2) ผลกระทบทางลบภายใต้สมมติฐานและความเชื่อมั่นที่สมเหตุสมผลจากการลงทุนในสัญญาหรือตราสารดังกล่าวต่อเงินทุนของกองทุนรวมเป็นอย่างไรข้อ ๑๙ หนังสือชี้ชวนส่วนข้อมูลกองทุนรวมของกองทุนรวมตามข้อ 16(2) (ก) ให้แสดงรายการคําถามและคําตอบเกี่ยวกับลักษณะที่สําคัญของกองทุนรวม โดยให้มีคําถามและคําตอบเกี่ยวกับสินค้าหรือตัวแปรของสัญญาซื้อขายล่วงหน้าหรือตราสารที่มีสัญญาซื้อขายล่วงหน้าแฝงที่แสดงข้อมูลอย่างน้อยดังต่อไปนี้(1) ชื่อและลักษณะของสินค้าหรือตัวแปร ทั้งนี้ ในกรณีที่ตัวแปรเป็นดัชนี ให้แสดงข้อมูลดังนี้ด้วย (ก) องค์ประกอบของดัชนี หรือแหล่งข้อมูลเกี่ยวกับองค์ประกอบของดัชนีที่ผู้ถือหน่วยลงทุนสามารถเข้าถึงได้ (ข) กลยุทธ์การลงทุนของดัชนี ในกรณีที่เป็นดัชนีที่คํานวณผลตอบแทนโดยอ้างอิงกลยุทธ์การลงทุน (ค) เหตุในการเปลี่ยนแปลงวิธีการหรือยกเลิกการคํานวณดัชนี และแนวทางการดําเนินการของกองทุนในกรณีที่ปรากฏเหตุดังกล่าว(2) ข้อมูลราคาหรือผลการดําเนินงานของสินค้าหรือตัวแปรย้อนหลังอย่างน้อย3 ปี ทั้งนี้ ในกรณีที่ตัวแปรเป็นดัชนีที่ได้รับการพัฒนามาแล้วไม่ถึง 3 ปี ให้แสดงราคาหรือผลการดําเนินงานจําลองสําหรับปีที่ดัชนียังไม่ได้รับการพัฒนา(3) ความผันผวนของราคาหรือผลการดําเนินงานของสินค้าหรือตัวแปรที่สัญญาหรือตราสารอ้างอิงทั้งนี้ ให้แสดงข้อความเพื่อให้ผู้ลงทุนเข้าใจว่า ข้อมูลตามวรรคหนึ่ง (2) และ (3) เป็นเพียงข้อมูลในอดีตหรือข้อมูลจําลองที่จัดทําขึ้นเพื่อให้ผู้ถือหน่วยลงทุนมีความเข้าใจในสินค้าหรือตัวแปรเท่านั้น ดังนั้น ราคา ผลการดําเนินงาน หรือความผันผวนของสินค้าหรือตัวแปรในอนาคตอาจเคลื่อนไหวในทิศทางที่ไม่เป็นไปตามข้อมูลในอดีตได้ข้อ ๒๐ หนังสือชี้ชวนส่วนข้อมูลกองทุนรวมของกองทุนรวมตามข้อ 16(2) (ข) ให้แสดงรายการและข้อมูลเพิ่มเติมดังต่อไปนี้(1) รายการคําถามและคําตอบเกี่ยวกับบุคคลที่เกี่ยวข้องกับการดําเนินการของกองทุนรวม ให้มีคําถามและคําตอบเกี่ยวกับชื่อ คุณสมบัติ ความรู้และประสบการณ์ในการลงทุนในตลาดอัตราแลกเปลี่ยนเงินของบุคคลใดบุคคลหนึ่งต่อไปนี้ (ก) ผู้จัดการกองทุน (ข) บุคคลอื่นที่เกี่ยวข้องกับการบริหารการลงทุนดังกล่าว (ถ้ามี)(2) รายการปัจจัยความเสี่ยงของกองทุนรวม ให้แสดงข้อมูลปัจจัยความเสี่ยงที่เกี่ยวข้องกับการลงทุนในสัญญาซื้อขายล่วงหน้าที่อ้างอิงอัตราแลกเปลี่ยนเงิน โดยระบุข้อมูลเพิ่มเติมดังนี้ (ก) สาระสําคัญของสัญญา และวัตถุประสงค์ในการลงทุน (ข) ลักษณะของความเสี่ยง และเหตุการณ์ที่เป็นสาเหตุของความเสี่ยง (ค) ผลกระทบทางลบที่อาจเกิดขึ้นข้อ ๒๑ ในกรณีที่เป็นการลงทุนแบบซับซ้อนในสัญญาซื้อขายล่วงหน้าตามข้อ 16(2) (ค) ให้แสดงข้อมูลดังต่อไปนี้(1) วิธีการคํานวณมูลค่าความเสียหายสูงสุด (value-at-risk : VaR) ตามวิธีการใดระหว่างวิธีการ relative VaR approach หรือวิธีการ absolute VaR approach โดยระบุสมมติฐานที่ใช้ในการคํานวณตามวิธีการดังกล่าวด้วย อย่างน้อยดังนี้ (ก) ระดับความเชื่อมั่น (confidence interval) (ข) ระยะเวลาการถือครองทรัพย์สินที่กองทุนรวมลงทุน (holding period) ทั้งนี้ กรณีที่ใช้วิธีการ relative VaR approach ให้ระบุ benchmark ที่ใช้ รวมถึงความเหมาะสมของ benchmark ดังกล่าวด้วย(2) มูลค่าธุรกรรมตามหน้าสัญญาของสัญญาซื้อขายล่วงหน้าที่บริษัทจัดการประมาณการไว้ (expected gross leverage)ข้อ ๒๑/๑ หนังสือชี้ชวนส่วนข้อมูลกองทุนรวมของกองทุนรวมตามข้อ 16(3) ให้แสดงข้อมูลอัตราส่วนการลงทุนที่อาจเกิดขึ้นได้สูงสุดในสัญญาซื้อขายล่วงหน้าที่ซื้อขายนอกศูนย์ซื้อขายสัญญาซื้อขายล่วงหน้าตามนโยบายการลงทุนของกองทุนรวมดังกล่าว ส่วนที่ 2 กองทุนรวมที่มีความเสี่ยงเกี่ยวกับต่างประเทศ \_\_\_\_\_\_\_\_\_\_\_\_\_\_\_\_ข้อ ๒๒ ในส่วนนี้ คําว่า "ความเสี่ยงเกี่ยวกับต่างประเทศ" หมายความว่า ความเสี่ยงจากการลงทุนในทรัพย์สินหรือการเข้าเป็นคู่สัญญาในธุรกรรมทางการเงินในลักษณะใดลักษณะหนึ่งหรือหลายลักษณะดังต่อไปนี้(1) ความเสี่ยงด้านผู้ออกตราสารหรือคู่สัญญาในต่างประเทศ แต่ไม่รวมถึงกรณีที่ผู้ออกหรือคู่สัญญาเป็นสาขาของธนาคารพาณิชย์ต่างประเทศที่ได้รับอนุญาตให้ประกอบธุรกิจธนาคารพาณิชย์ในประเทศไทย(2) ความเสี่ยงด้านอัตราแลกเปลี่ยนเงินตราต่างประเทศข้อ ๒๓ ความในส่วนนี้ให้ใช้บังคับกับกองทุนรวมที่มีหรือจะมีความเสี่ยงเกี่ยวกับต่างประเทศรวมกันเกินกว่าร้อยละ 20 ของมูลค่าทรัพย์สินสุทธิของกองทุนรวมข้อ ๒๔ หนังสือชี้ชวนส่วนข้อมูลกองทุนรวม ให้แสดงข้อมูลสรุปปัจจัยความเสี่ยงเกี่ยวกับต่างประเทศไว้ในรายการสรุปปัจจัยความเสี่ยงที่สําคัญ ทั้งนี้ ให้บริษัทจัดการคํานึงถึงปัจจัยความเสี่ยงเพิ่มเติมอย่างน้อยดังต่อไปนี้(1) ปัจจัยความเสี่ยงจากอัตราแลกเปลี่ยนเงิน (exchange rate risk)(2) ปัจจัยความเสี่ยงจากการลงทุนในต่างประเทศ (country and political risk)(3) ปัจจัยความเสี่ยงจากข้อจํากัดการนําเงินลงทุนกลับประเทศ (repatriation risk)ในกรณีที่เป็นการลงทุนในตราสารของบริษัทที่จัดตั้งและเสนอขายในประเทศกลุ่มอนุภูมิภาคลุ่มแม่น้ําโขง (Greater Mekong Subregion) รวมกันเกินกว่าร้อยละ 20 ของมูลค่าทรัพย์สินสุทธิของกองทุนรวม ให้เปิดเผยความเสี่ยงจากการลงทุนในประเทศดังกล่าว (ถ้ามี) เช่น การลงทุนมีความผันผวนสูง ตราสารมีสภาพคล่องต่ํา หรือสภาพตลาดการเงินในกลุ่มอนุภูมิภาคดังกล่าวอาจมีความเคลื่อนไหวไปในทิศทางเดียวกัน เป็นต้น เพิ่มเติมจากข้อมูลตามวรรคหนึ่งด้วยข้อ ๒๕ หนังสือชี้ชวนส่วนข้อมูลกองทุนรวม ให้แสดงแนวทางการบริหารความเสี่ยงจากอัตราแลกเปลี่ยนเงินไว้ในรายการประเภทและนโยบายการลงทุนของกองทุนรวม โดยให้ระบุข้อมูลเพิ่มเติมดังต่อไปนี้(1) กรณีที่กองทุนรวมมีนโยบายการลงทุนในสัญญาซื้อขายล่วงหน้าที่อ้างอิงกับอัตราแลกเปลี่ยนเงินที่มีวัตถุประสงค์เพื่อการลดความเสี่ยง ให้ระบุว่าแนวทางการบริหารความเสี่ยงดังกล่าวเข้าลักษณะหนึ่งลักษณะใดดังนี้ (ก) มีการป้องกันความเสี่ยงอันอาจเกิดขึ้นทั้งหมด (ข) มีการป้องกันความเสี่ยงอันอาจเกิดขึ้นบางส่วน โดยมีการกําหนดสัดส่วนไว้อย่างชัดเจน (ค) มีการบริหารความเสี่ยงตามดุลยพินิจของผู้จัดการกองทุน(2) กรณีที่กองทุนรวมไม่มีนโยบายการลงทุนในสัญญาซื้อขายล่วงหน้าที่อ้างอิงกับอัตราแลกเปลี่ยนเงินที่มีวัตถุประสงค์เพื่อการลดความเสี่ยง ให้ระบุว่า "ไม่มีการป้องกันหรือบริหารความเสี่ยง"การแสดงแนวทางการบริหารความเสี่ยงตามวรรคหนึ่ง (1) (ค) ให้แสดงปัจจัยที่ใช้ในการพิจารณาเข้าทําสัญญาซื้อขายล่วงหน้าด้วย ส่วนที่ 32 กองทุนรวมที่ลงทุนใน หน่วยของกองทุนอื่น \_\_\_\_\_\_\_\_\_\_\_\_\_\_\_\_ข้อ ๒๖ ในส่วนนี้"ทรัพย์สินประเภท SIP" หมายความว่า ทรัพย์สินที่จัดอยู่ในประเภท Specific Investment Product (SIP) ดังต่อไปนี้ แล้วแต่กรณี(1) ทรัพย์สินตามข้อ 8 ในตอนที่ 1.1 : อัตราส่วนการลงทุนสําหรับ MF ทั่วไป ของส่วนที่ 1 : อัตราส่วนการลงทุนที่คํานวณตามผู้ออกทรัพย์สินหรือคู่สัญญา (single entity limit) ในภาคผนวก 4-retail MF อัตราส่วนการลงทุนของ retail MF แห่งประกาศการลงทุน ในกรณีที่เป็นกองทุนรวมเพื่อผู้ลงทุนทั่วไป(2) ทรัพย์สินตามข้อ 8 ในตอนที่ 1.1 : อัตราส่วนการลงทุนสําหรับกองทุน AI ทั่วไป ของส่วนที่ 1 : อัตราส่วนการลงทุนที่คํานวณตามผู้ออกทรัพย์สินหรือคู่สัญญา (single entity limit) ในภาคผนวก 4-AI อัตราส่วนการลงทุนของกองทุน AI แห่งประกาศการลงทุน ในกรณีที่เป็นกองทุนรวมเพื่อผู้ลงทุนที่มิใช่รายย่อย"ประกาศการจัดการกองทุน" หมายความว่า ประกาศคณะกรรมการกํากับตลาดทุนว่าด้วยหลักเกณฑ์การจัดการกองทุนรวมเพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อย กองทุนรวมเพื่อผู้ลงทุนประเภทสถาบัน และกองทุนส่วนบุคคลข้อ ๒๗ กองทุนรวมที่มีหรือจะมีการลงทุนในหน่วยของกองทุนอื่นในลักษณะดังต่อไปนี้ ให้แสดงข้อมูลตามที่กําหนดไว้ในข้อ 28 ข้อ 28/1 หรือข้อ 28/2 แล้วแต่กรณี(1) กรณีที่มีหรือจะมีการลงทุนในหน่วยของกองทุนที่จัดตั้งขึ้นตามกฎหมายต่างประเทศ (ที่ไม่ใช่กองทุนที่มีวัตถุประสงค์หลักในการลงทุนไม่ว่าโดยทางตรงหรือทางอ้อมในอสังหาริมทรัพย์และทรัพย์สินที่เกี่ยวข้องกับโครงสร้างพื้นฐาน) กองทุนใดกองทุนหนึ่งเกินกว่าร้อยละ 20 ของมูลค่าทรัพย์สินสุทธิของกองทุนรวม ให้แสดงข้อมูลตามข้อ 28(2) กรณีดังนี้ ให้แสดงข้อมูลตามข้อ 28/1 (ก) กรณีที่มีหรือจะมีการลงทุนในหน่วยลงทุนของกองทุนรวมอื่นที่อยู่ภายใต้บังคับตามประกาศการจัดการกองทุน หรือหน่วยของกองทุนที่จัดตั้งขึ้นตามกฎหมายต่างประเทศที่มีลักษณะการลงทุนเช่นเดียวกับกองทุนรวมอื่นดังกล่าว รวมกันเกินกว่าร้อยละ 20 ของมูลค่าทรัพย์สินสุทธิของกองทุนรวม (ข) กรณีที่มีหรือจะมีการลงทุนในหน่วยของกองทุนไม่ว่าที่จัดตั้งขึ้นตามกฎหมายไทยหรือต่างประเทศ ซึ่งมีวัตถุประสงค์หลักในการลงทุนไม่ว่าโดยทางตรงหรือทางอ้อมในทรัพย์สินที่เป็นอสังหาริมทรัพย์หรือที่เกี่ยวข้องกับโครงสร้างพื้นฐาน รวมกันเกินกว่าร้อยละ 20 ของมูลค่าทรัพย์สินสุทธิของกองทุนรวม(3) กรณีที่มีหรือจะมีการลงทุนในหน่วยของกองทุนที่จัดตั้งขึ้นตามกฎหมายต่างประเทศ กองทุนใดกองทุนหนึ่งเกินกว่าร้อยละ 20 ของมูลค่าทรัพย์สินสุทธิของกองทุนรวม และกองทุนต่างประเทศดังกล่าวมีหรือจะมีการลงทุนในทรัพย์สินประเภท SIP ให้แสดงข้อมูลตามข้อ 28/2ข้อ ๒๘ ในกรณีตามข้อ 27(1) หนังสือชี้ชวนส่วนข้อมูลกองทุนรวม ให้แสดงคําถามและคําตอบเกี่ยวกับกองทุนต่างประเทศที่ระบุไว้ในโครงการ ไว้ในรายการคําถามและคําตอบเกี่ยวกับลักษณะที่สําคัญของกองทุนรวมดังต่อไปนี้(1) กองทุนต่างประเทศนั้นมีนโยบายการลงทุน ปัจจัยความเสี่ยงที่สําคัญและผลการดําเนินงานอย่างไร(2) ความผันผวนของผลการดําเนินงานของกองทุนต่างประเทศนั้นเป็นอย่างไรในกรณีที่การลงทุนในหน่วยลงทุนของกองทุนต่างประเทศส่งผลให้กองทุนมีฐานะการลงทุนในสัญญาซื้อขายล่วงหน้าหรือตราสารที่มีสัญญาซื้อขายล่วงหน้าแฝงตามส่วนที่ 1 ของหมวดนี้ ให้บริษัทจัดการเปิดเผยข้อมูลเกี่ยวกับการลงทุนในสัญญาซื้อขายล่วงหน้าหรือตราสารที่มีสัญญาซื้อขายล่วงหน้าแฝงของกองทุนต่างประเทศตามส่วนที่ 1 ของหมวดนี้ด้วย โดยอนุโลมการแสดงคําถามและคําตอบตามวรรคหนึ่งและวรรคสอง ให้บริษัทจัดการเปิดเผยข้อมูลเกี่ยวกับกองทุนต่างประเทศดังกล่าว เท่าที่กองทุนต่างประเทศนั้นได้เปิดเผยไว้เป็นการทั่วไปหรือเท่าที่บริษัทจัดการสามารถเข้าถึงได้ข้อ ๒๘/๑ ในกรณีตามข้อ 27(2) (ก) หรือ (ข) หนังสือชี้ชวนส่วนข้อมูลกองทุนรวมให้แสดงรายการคําถามและคําตอบเกี่ยวกับลักษณะที่สําคัญของกองทุนรวม โดยมีคําถามและคําตอบเกี่ยวกับนโยบายและอัตราส่วนการลงทุนในกรณีดังกล่าว ซึ่งกําหนดไว้ในโครงการข้อ ๒๘/๒ ในกรณีตามข้อ 27(3) หนังสือชี้ชวนส่วนข้อมูลกองทุนรวม ให้แสดงการเปรียบเทียบข้อมูลเกี่ยวกับอัตราส่วนการลงทุนที่คํานวณตามผู้ออกทรัพย์สินหรือคู่สัญญา (single entity limit) สําหรับทรัพย์สินประเภท SIP ตามประกาศการลงทุน และอัตราส่วนการลงทุนที่คํานวณตามผู้ออกทรัพย์สินหรือคู่สัญญาสําหรับทรัพย์สินประเภท SIP ของกองทุนต่างประเทศที่กองทุนรวมไปลงทุน ตามที่ระบุไว้ในเอกสารการเปิดเผยข้อมูลการลงทุนของกองทุนต่างประเทศดังกล่าว ส่วนที่ 3/18 กองทุนรวมที่มีนโยบายการลงทุนใน หน่วยของกิจการเงินร่วมลงทุน (หน่วย private equity) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ข้อ ๒๘/๓ 3 หนังสือชี้ชวนส่วนข้อมูลกองทุนรวมของกองทุนรวมที่มีนโยบายการลงทุนในหน่วยของกิจการเงินร่วมลงทุนที่ไม่จดทะเบียนในตลาดหลักทรัพย์แห่งประเทศไทยหรือตลาดซื้อขายหลักทรัพย์ต่างประเทศ (unlisted private equity) ให้แสดงรายการและข้อมูลเพิ่มเติมดังต่อไปนี้ ในรายการคําถามและคําตอบเกี่ยวกับลักษณะที่สําคัญของหน่วยของกิจการเงินร่วมลงทุนดังกล่าว(1) นโยบายการลงทุน(2) ลักษณะของกิจการเป้าหมาย (ถ้ามี)(3) ปัจจัยความเสี่ยงที่สําคัญ(4) ข้อตกลงจํานวนเงินขั้นต่ําที่จะลงทุน(5) ระยะเวลาที่ต้องลงทุน (lock-up period)เพื่อประโยชน์ของข้อกําหนดตามวรรคหนึ่ง คําว่า "หน่วยของกิจการเงินร่วมลงทุน (หน่วย private equity)" ให้มีความหมายเช่นเดียวกับบทนิยามของคําดังกล่าวที่กําหนดไว้ในประกาศการลงทุน ส่วนที่ 4 กองทุนรวมที่มีนโยบายการลงทุนในตราสารที่มีอันดับ ความน่าเชื่อถือต่ํากว่าอันดับที่สามารถลงทุนได้ หรือที่ไม่มีการจัดอันดับความน่าเชื่อถือ \_\_\_\_\_\_\_\_\_\_\_\_\_\_\_\_ข้อ ๒๙ 29 ในกรณีที่กองทุนรวมมีนโยบายการลงทุนที่ส่งผลให้กองทุนรวมมีฐานะการลงทุนในตราสารที่มีอันดับความน่าเชื่อถือต่ํากว่าอันดับที่สามารถลงทุนได้ หรือที่ไม่มีการจัดอันดับความน่าเชื่อถือ รวมกันเกินกว่าร้อยละ 20 ของมูลค่าทรัพย์สินสุทธิของกองทุนรวม หนังสือชี้ชวนส่วนข้อมูลกองทุนรวมให้มีข้อมูลคําเตือนเพิ่มเติมว่า "กองทุนรวมที่เสนอขายนี้มีการลงทุนในตราสารที่มีอันดับความน่าเชื่อถือต่ํากว่าอันดับที่สามารถลงทุนได้ หรือที่ไม่มีการจัดอันดับความน่าเชื่อถือ ผู้ลงทุนอาจมีความเสี่ยงที่สูงกว่าการลงทุนในกองทุนรวมทั่วไป เช่น ความเสี่ยงจากการผิดนัดชําระหนี้ของผู้ออกตราสาร (credit risk) หรือความเสี่ยงจากการขาดสภาพคล่องของตราสาร (liquidity risk) ซึ่งส่งผลให้ผู้ลงทุนขาดทุนจากการลงทุนบางส่วนหรือทั้งจํานวนได้ และในการขายคืนหน่วยลงทุน ผู้ลงทุนอาจไม่ได้รับเงินคืนตามที่ระบุในรายละเอียดของโครงการจัดการกองทุนรวม" ส่วนที่ 5 กองทุนรวมที่จ่ายผลตอบแทนแบบซับซ้อน \_\_\_\_\_\_\_\_\_\_\_\_\_\_\_\_\_ข้อ ๓๐ ความในส่วนนี้ให้ใช้บังคับกับกองทุนรวมที่จ่ายผลตอบแทนแบบซับซ้อนข้อ ๓๑ หนังสือชี้ชวนส่วนข้อมูลกองทุนรวม ให้แสดงคําถามคําตอบเกี่ยวกับการจ่ายผลตอบแทนไว้ในรายการคําถามและคําตอบเกี่ยวกับลักษณะที่สําคัญของกองทุนรวม ดังต่อไปนี้(1) กองทุนรวมนี้กําหนดสูตรการคํานวณผลตอบแทน รูปแบบของผลตอบแทน รวมทั้งเงื่อนไขที่เกี่ยวข้องไว้อย่างไร ทั้งนี้ ให้อธิบายรูปแบบของผลตอบแทนเป็นแผนภาพ (pay-off diagram) ด้วย(2) ประมาณการผลตอบแทนในสถานการณ์ต่าง ๆ และผลขาดทุนสูงสุดที่อาจเกิดขึ้นเป็นอย่างไร ทั้งนี้ ประมาณการดังกล่าวต้องใช้สมมติฐานที่มีความสมเหตุสมผลและกระทําด้วยความระมัดระวัง(3) กองทุนรวมนี้เหมาะสมกับผู้ลงทุนที่มีความคาดหวังอย่างไร ส่วนที่ 6 กองทุนรวมที่ระบุว่าจะเลิกกองทุนหรือรับซื้อคืน หน่วยลงทุนอัตโนมัติเมื่อหน่วยลงทุน มีมูลค่าตามเป้าหมายที่กําหนด \_\_\_\_\_\_\_\_\_\_\_\_\_\_\_\_\_\_ข้อ ๓๑/๑ ในกรณีเป็นกองทุนรวมที่ระบุว่าจะเลิกกองทุนหรือรับซื้อคืนหน่วยลงทุนอัตโนมัติเมื่อหน่วยลงทุนมีมูลค่าตามเป้าหมายที่กําหนด (trigger fund) ให้แสดงข้อมูลเพิ่มเติมดังต่อไปนี้(1) คําเตือน โดยให้แสดงไว้ในหนังสือชี้ชวนส่วนสรุปข้อมูลสําคัญและส่วนข้อมูลกองทุนรวมดังนี้ (ก) มูลค่าหน่วยลงทุนเป้าหมายไม่ใช่การรับประกันผลตอบแทนจากการลงทุน (ข) ในกรณีที่โครงการจัดการกองทุนรวมกําหนดห้ามผู้ถือหน่วยลงทุนขายคืนหน่วยลงทุนในช่วงระยะเวลาใด ๆ ให้มีคําเตือนในเรื่องดังกล่าวเพิ่มเติมด้วย(2) ข้อมูลปัจจัยอ้างอิงที่สอดคล้องกับนโยบายการลงทุน เพื่อแสดงถึงความสมเหตุสมผลของการกําหนดเงื่อนไขการรับซื้อคืนหน่วยลงทุนอัตโนมัติหรือการเลิกกองทุนรวมก่อนครบกําหนดอายุโครงการของกองทุนรวมดังกล่าว โดยให้แสดงไว้ในหนังสือชี้ชวนส่วนข้อมูลกองทุนรวม ทั้งนี้ ให้แสดงข้อมูลปัจจัยอ้างอิงดังกล่าวย้อนหลังเป็นระยะเวลาอย่างน้อย 3 ปีนับถึงวันที่บริษัทจัดการจัดส่งหนังสือชี้ชวนให้แก่สํานักงานในครั้งล่าสุด โดยในกรณีที่ปัจจัยอ้างอิงเป็นข้อมูลที่มีการจัดทําขึ้นไม่ถึง 3 ปี ให้แสดงข้อมูลดังกล่าวย้อนหลังเท่าที่มีการจัดทําข้อมูลนั้น ส่วนที่ 7 กองทุนรวมที่ระบุรายการทรัพย์สินที่จะลงทุน หรือสัดส่วนการลงทุนในทรัพย์สินดังกล่าว \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ข้อ ๓๑/๒ 2 ในกรณีเป็นกองทุนรวมที่ระบุรายการทรัพย์สินที่จะลงทุนหรือสัดส่วนการลงทุนในทรัพย์สินดังกล่าวในหนังสือชี้ชวนส่วนข้อมูลกองทุนรวม บริษัทจัดการจะจัดให้มีข้อความสงวนสิทธิในหนังสือชี้ชวนส่วนดังกล่าวให้บริษัทจัดการสามารถเปลี่ยนแปลงทรัพย์สินที่ลงทุนหรือสัดส่วนการลงทุนได้ต่อเมื่อเป็นไปตามเงื่อนไขโดยครบถ้วนดังต่อไปนี้(1) มีเหตุอันควรเชื่อได้ว่าอาจเกิดสถานการณ์ที่จะทําให้บริษัทจัดการจําเป็นต้องเปลี่ยนแปลงทรัพย์สินหรือสัดส่วนการลงทุนเพื่อรักษาผลประโยชน์ของผู้ลงทุนเป็นสําคัญ(2) มีการระบุข้อความประกอบการสงวนสิทธิว่า "บริษัทจัดการจะใช้ดุลพินิจในการเปลี่ยนแปลงทรัพย์สินที่ลงทุนหรือสัดส่วนการลงทุนได้ต่อเมื่อเป็นการดําเนินการภายใต้สถานการณ์ที่จําเป็นและสมควรเพื่อรักษาผลประโยชน์ของผู้ลงทุนเป็นสําคัญ โดยไม่ทําให้ความเสี่ยงของทรัพย์สินที่ลงทุนเปลี่ยนแปลงไปอย่างมีนัยสําคัญ"(3) การแสดงข้อความสงวนสิทธิและข้อความประกอบการสงวนสิทธิต้องอยู่ในหน้าเดียวกันกับการแสดงข้อมูลรายการทรัพย์สินที่จะลงทุนหรือสัดส่วนการลงทุน หมวด 3 หลักเกณฑ์เพิ่มเติมของกองทุนรวมตามลักษณะพิเศษ อ \_\_\_\_\_\_\_\_\_\_\_\_\_\_\_\_\_ ส่วนที่ 1 กองทุนรวมที่กําหนดนโยบายการลงทุนในลักษณะของ กองทุนรวมตลาดเงินตามประกาศการลงทุน \_\_\_\_\_\_\_\_\_\_\_\_\_\_\_\_\_\_\_ข้อ ๓๒ ความในส่วนนี้ให้ใช้บังคับกับกองทุนรวมตลาดเงินข้อ ๓๓ หนังสือชี้ชวนส่วนข้อมูลกองทุนรวม ให้แสดงข้อมูลดังต่อไปนี้(1) คําเตือนในรายการคําเตือนเกี่ยวกับการลงทุนในหน่วยลงทุนว่า "แม้ว่ากองทุนรวมตลาดเงินลงทุนได้เฉพาะทรัพย์สินที่มีความเสี่ยงต่ํา แต่ก็มีโอกาสขาดทุนได้"(2) กรณีที่เป็นกองทุนรวมตลาดเงินที่มีการชําระค่าขายคืนหน่วยลงทุนในวันส่งคําสั่งขายคืนหน่วยลงทุน ให้แสดงวงเงินสูงสุดที่บริษัทจัดการจะยินยอมให้ผู้ถือหน่วยลงทุนสามารถขายคืนหน่วยลงทุนในวันส่งคําสั่งขายคืนหน่วยลงทุน ทั้งวงเงินรายบุคคลและวงเงินรวมของกองทุนรวม(3) กรณีที่เป็นกองทุนรวมตลาดเงินที่ใช้เงินฝากเป็นดัชนีชี้วัด (benchmark) เพิ่มเติมในการเปรียบเทียบกับผลตอบแทนจากการลงทุนในหน่วยลงทุนของกองทุนรวม ให้แสดงคําเตือนไว้ในรายการคําเตือนเกี่ยวกับการลงทุนในหน่วยลงทุน เพื่อให้ผู้ลงทุนเข้าใจว่าการลงทุนในหน่วยลงทุนของกองทุนรวมตลาดเงินไม่ใช่การฝากเงิน และมีความเสี่ยงจากการลงทุนซึ่งผู้ลงทุนอาจไม่ได้รับเงินลงทุนคืนเต็มจํานวน ทั้งนี้ คําเตือนดังกล่าวให้แสดงไว้ทุกจุดที่แสดงข้อมูลเกี่ยวกับดัชนีชี้วัดที่เป็นเงินฝาก ส่วนที่ 2 กองทุนรวมที่กําหนดนโยบายการลงทุนในลักษณะของ กองทุนรวมมีประกันตามประกาศการลงทุน \_\_\_\_\_\_\_\_\_\_\_\_\_\_\_ข้อ ๓๔ ความในส่วนนี้ให้ใช้บังคับกับกองทุนรวมมีประกันข้อ ๓๕ ในส่วนนี้ คําว่า "ผู้ประกัน" ให้หมายความว่า บุคคลที่ให้การประกันว่า หากผู้ลงทุนได้ลงทุนในหน่วยลงทุนของกองทุนรวมมีประกันจนครบตามระยะเวลาที่กําหนดในโครงการ ผู้ลงทุนจะได้รับชําระเงินลงทุนหรือผลตอบแทนจากการไถ่ถอนหรือขายคืนหน่วยลงทุน แล้วแต่กรณี ตามจํานวนเงินที่ประกันไว้ข้อ ๓๖ หนังสือชี้ชวนส่วนข้อมูลกองทุนรวม ให้แสดงคําเตือนในกรณีที่กองทุนรวมมีนโยบายการลงทุนในหลักทรัพย์หรือทรัพย์สินอื่นที่ผู้ประกันเป็นผู้ออก ผู้รับรอง ผู้รับอาวัล ผู้สลักหลัง หรือผู้ค้ําประกัน ที่แสดงว่ากองทุนรวมจะลงทุนในหลักทรัพย์หรือทรัพย์สินดังกล่าว โดยให้ระบุชื่อผู้ประกัน อัตราส่วนการลงทุนในหลักทรัพย์และทรัพย์สินดังกล่าว และจํานวนเงินลงทุนที่ผู้ถือหน่วยลงทุนจะได้รับคืนหากผู้ประกันไม่สามารถชําระหนี้คืนได้ ไว้ในคําเตือนด้วยข้อ ๓๗ หนังสือชี้ชวนส่วนข้อมูลกองทุนรวม ให้แสดงรายการและข้อมูลเกี่ยวกับการประกันดังต่อไปนี้(1) รายการประเภทและนโยบายของกองทุนรวม ให้อธิบายข้อมูลดังนี้โดยสังเขป (ก) รายละเอียดเกี่ยวกับผู้ประกัน รวมถึงอันดับความน่าเชื่อถือของผู้ประกัน (ข) จํานวนเงินลงทุนที่ประกัน และผลตอบแทนที่ประกัน (ถ้ามี) (ค) ระยะเวลาการประกัน และวันครบกําหนดระยะเวลาการประกันแต่ละงวด (ถ้ามี) (ง) ประมาณการค่าธรรมเนียมหรือค่าใช้จ่ายทั้งหมดในการจัดให้มีผู้ประกันและสัดส่วนของประมาณการค่าธรรมเนียมหรือค่าใช้จ่ายในการจัดให้มีผู้ประกัน เมื่อเทียบกับค่าธรรมเนียมหรือค่าใช้จ่ายทั้งหมดของกองทุนรวม(2) รายการคําถามและคําตอบเกี่ยวกับลักษณะที่สําคัญของกองทุนรวม ให้แสดงคําถามและคําตอบดังต่อไปนี้ (ก) ผลของการขายคืนหน่วยลงทุนก่อนครบกําหนดระยะเวลาประกันและผลของการขายคืนหรือไถ่ถอนหน่วยลงทุนเมื่อครบกําหนดระยะเวลาประกันในกรณีที่มูลค่าหน่วยลงทุนสูงกว่ามูลค่าที่ประกัน เป็นอย่างไร (ข) การจัดให้มีผู้ประกันรายใหม่ และการดําเนินการของบริษัทจัดการในกรณีที่ไม่สามารถจัดให้มีผู้ประกันรายใหม่ได้ เป็นอย่างไร (ค) ผู้ลงทุนควรคํานึงถึงความเสี่ยงจากความสามารถในการชําระหนี้ในอนาคตของผู้ประกันหรือไม่ อย่างไร ส่วนที่ 3 กองทุนรวมที่กําหนดนโยบายการลงทุนในลักษณะของ กองทุนรวมมุ่งรักษาเงินต้นตามประกาศการลงทุน \_\_\_\_\_\_\_\_\_\_\_\_\_\_\_\_ข้อ ๓๘ ความในส่วนนี้ให้ใช้บังคับกับกองทุนรวมมุ่งรักษาเงินต้นข้อ ๓๙ ในส่วนนี้ คําว่า "เงินต้น" ให้หมายความว่า เงินที่ผู้ลงทุนแต่ละรายชําระเป็นค่าซื้อหน่วยลงทุนของกองทุนรวมมุ่งรักษาเงินต้น ทั้งนี้ ไม่รวมถึงค่าธรรมเนียมการซื้อหน่วยลงทุนข้อ ๔๐ หนังสือชี้ชวนส่วนข้อมูลกองทุนรวม ให้แสดงคําถามและคําตอบเกี่ยวกับลักษณะที่สําคัญของกองทุนรวมมุ่งรักษาเงินต้น ดังต่อไปนี้(1) กองทุนรวมนี้แตกต่างจากกองทุนรวมมีประกันอย่างไร(2) ผู้ลงทุนในกองทุนรวมนี้มีโอกาสที่จะไม่ได้รับคืนเงินต้นหรือไม่ อย่างไร(3) กองทุนรวมนี้มีเงื่อนไขและกลไกการรักษาเงินต้นอย่างไร ส่วนที่ 4 กองทุนรวมที่กําหนดนโยบายการลงทุนในลักษณะของ กองทุนรวมอีทีเอฟตามประกาศการลงทุน \_\_\_\_\_\_\_\_\_\_\_\_\_\_ข้อ ๔๑ ความในส่วนนี้ให้ใช้บังคับกับกองทุนรวมอีทีเอฟข้อ ๔๒ ในส่วนนี้(1) "ผู้ดูแลสภาพคล่อง" หมายความว่า ผู้ลงทุนรายใหญ่ที่ได้รับการแต่งตั้งจากบริษัทจัดการให้ทําหน้าที่เพื่อให้ราคาซื้อขายหน่วยลงทุนของกองทุนรวมอีทีเอฟในตลาดรองสะท้อนมูลค่าหน่วยลงทุนที่คํานวณจากมูลค่าทรัพย์สินสุทธิของกองทุนรวมดังกล่าวได้อย่างใกล้เคียงกัน(2) "ผู้ลงทุนรายใหญ่" หมายความว่า ผู้ลงทุนที่ซื้อหรือขายหน่วยลงทุนของกองทุนรวมกับบริษัทจัดการในปริมาณหรือมูลค่าตามที่กําหนดไว้ในโครงการซึ่งต้องไม่น้อยกว่า 10 ล้านบาท หรือตามที่ได้รับผ่อนผันจากสํานักงานเป็นรายกรณี(3) "ผู้ค้าหน่วยลงทุนร่วม" หมายความว่า ผู้ลงทุนรายใหญ่ที่บริษัทจัดการระบุอย่างเฉพาะเจาะจงไว้ในโครงการให้ทําการซื้อหรือขายหน่วยลงทุนของกองทุนรวมอีทีเอฟกับบริษัทจัดการได้ข้อ ๔๓ หนังสือชี้ชวนส่วนข้อมูลกองทุนรวม ให้แสดงรายการและข้อมูลดังต่อไปนี้(1) รายการคําถามและคําตอบเกี่ยวกับลักษณะที่สําคัญของกองทุนรวม ให้มีคําถามและคําตอบดังนี้ (ก) กองทุนรวมนี้อ้างอิงกับดัชนีราคาหลักทรัพย์ใด และดัชนีดังกล่าวมีหลักทรัพย์ใดเป็นองค์ประกอบ (ข) กองทุนรวมนี้จะลงทุนในหลักทรัพย์ใดใน 10 อันดับแรก (ค) กําหนดการประกาศมูลค่าทรัพย์สินสุทธิและระดับของดัชนีที่ใช้อ้างอิงไว้อย่างไร (ง) วิธีการลงทุนเพื่อให้ได้ผลตอบแทนที่แปรผันตามการเปลี่ยนแปลงของดัชนีที่ใช้อ้างอิงเป็นอย่างไร(2) รายการคําถามคําตอบเกี่ยวกับสิทธิของผู้ถือหน่วยลงทุน ให้มีคําถามและคําตอบดังต่อไปนี้ (ก) การซื้อขายหน่วยลงทุนโดยตรงกับบริษัทจัดการจะต้องมีปริมาณหรือมูลค่าการซื้อขายเป็นจํานวนเท่าใด (ข) ผู้ลงทุนสามารถทราบข้อมูลเกี่ยวการซื้อขายหน่วยลงทุนและดัชนีที่ใช้อ้างอิงของกองทุนรวมนี้จากช่องทางใดบ้าง(3) รายการคําถามคําตอบเกี่ยวกับบุคคลที่เกี่ยวข้องกับการดําเนินการของกองทุนรวม ให้มีคําถามคําตอบเกี่ยวกับบุคคลที่ได้รับการแต่งตั้งจากบริษัทจัดการให้เป็นผู้ดูแลสภาพคล่อง และผู้ค้าหน่วยลงทุนร่วม (ถ้ามี) ส่วนที่ 5 กองทุนรวมที่กําหนดนโยบายการลงทุนในลักษณะของ กองทุนรวมทองคําตามประกาศการลงทุน \_\_\_\_\_\_\_\_\_\_\_\_\_\_\_\_\_ข้อ ๔๔ ความในส่วนนี้ให้ใช้บังคับกับกองทุนรวมทองคําที่มีการลงทุนในทองคําแท่งโดยตรงข้อ ๔๕ หนังสือชี้ชวนส่วนข้อมูลกองทุนรวม ให้แสดงคําถามและคําตอบเกี่ยวกับลักษณะที่สําคัญของกองทุนรวมดังต่อไปนี้(1) ทองคําแท่งที่กองทุนรวมลงทุนได้รับการทําประกันภัยหรือไม่ อย่างไร (อธิบาย) และในกรณีที่มีการทําประกันภัย เป็นการทําประกันภัยบางส่วนหรือเต็มจํานวน(2) ในกรณีที่ทองคําแท่งมีการทําประกันภัย ทองคําแท่งที่กองทุนรวมลงทุนได้รับการประกันภัยคุ้มครองกรณีใดบ้าง และไม่ได้รับการคุ้มครองกรณีใดบ้างข้อ ๔๖ ในกรณีที่ทองคําแท่งที่กองทุนรวมลงทุนมิได้มีการทําประกันภัยไว้หรือมีการทําประกันภัยไว้แต่เพียงบางส่วน ให้แสดงการวิเคราะห์และอธิบายความเสี่ยงของกองทุนรวมในกรณีที่ทองคําแท่งที่ลงทุนเกิดเสียหาย สูญหาย ถูกโจรกรรม หรือถูกทําลาย ไว้ในรายการปัจจัยความเสี่ยงของกองทุนรวมในหนังสือชี้ชวนส่วนข้อมูลกองทุนรวมด้วย ส่วนที่ 6 กองทุนรวมเพื่อการเลี้ยงชีพที่มีการรับโอนเงิน จากกองทุนสํารองเลี้ยงชีพ \_\_\_\_\_\_\_\_\_\_\_\_\_\_\_ข้อ ๔๗ ความในส่วนนี้ให้ใช้บังคับกับกองทุนรวมเพื่อการเลี้ยงชีพที่มีการรับโอนเงินจากกองทุนสํารองเลี้ยงชีพหรือรับโอนเงินดังกล่าวต่อเนื่องจากกองทุนรวมเพื่อการเลี้ยงชีพอื่นข้อ ๔๘ หนังสือชี้ชวนส่วนสรุปข้อมูลสําคัญ ให้แสดงสัญลักษณ์หรือข้อความเพื่อให้ผู้ลงทุนทราบว่าเป็นกองทุนรวมเพื่อการเลี้ยงชีพที่มีการรับโอนเงินจากกองทุนสํารองเลี้ยงชีพหรือรับโอนเงินดังกล่าวต่อเนื่องจากกองทุนรวมเพื่อการเลี้ยงชีพอื่น ตามแนวทางที่สมาคมกําหนดโดยให้ระบุไว้ในส่วนบนสุดในหน้าแรกของหนังสือชี้ชวนส่วนสรุปข้อมูลสําคัญ ส่วนที่ 7 กองทุนรวมที่กําหนดนโยบายการลงทุนในลักษณะของ กองทุนรวมฟีดเดอร์ตามประกาศการลงทุน \_\_\_\_\_\_\_\_\_\_\_\_\_\_\_\_\_ข้อ ๔๘/๑ ความในส่วนนี้ให้ใช้บังคับกับกองทุนรวมฟีดเดอร์ข้อ ๔๘/๒ หนังสือชี้ชวนส่วนข้อมูลกองทุนรวม ให้แสดงข้อมูลดังต่อไปนี้เพิ่มเติมด้วย(1) ผลการดําเนินงานของกองทุนอื่นที่กองทุนรวมฟีดเดอร์ดังกล่าวมุ่งเน้นลงทุน ย้อนหลังเป็นระยะเวลาอย่างน้อย 3 ปีนับถึงวันที่กองทุนอื่นนั้นได้เปิดเผยข้อมูลผลการดําเนินงานล่าสุด ทั้งนี้ ในกรณีที่บริษัทจัดการไม่สามารถเข้าถึงข้อมูลผลการดําเนินงานของกองทุนอื่นในช่วงระยะเวลาดังกล่าว หรือกองทุนนั้นมีผลการดําเนินงานไม่ถึง 3 ปี ให้แสดงข้อมูลดังกล่าวย้อนหลังเท่าที่บริษัทจัดการจะสามารถรวบรวมได้(2) ในกรณีของกองทุนรวมฟีดเดอร์ที่มุ่งเน้นลงทุนในหน่วยของกองทุนอื่นที่จัดตั้งขึ้นตามกฎหมายต่างประเทศ ให้แสดงข้อมูลรายละเอียดของนโยบายการลงทุนของกองทุนต่างประเทศดังกล่าว โดยต้องแสดงการเปรียบเทียบข้อมูลอัตราส่วนการลงทุนของทรัพย์สินที่มุ่งเน้นลงทุนตามที่กําหนดในการจัดแบ่งประเภทของกองทุนรวมซึ่งกําหนดตามประเภทของทรัพย์สินที่กองทุนรวมลงทุนตามประกาศการลงทุน และอัตราส่วนการลงทุนของทรัพย์สินหลักตามนโยบายการลงทุนของกองทุนต่างประเทศดังกล่าว ส่วนที่ 8 กองทุนรวมเพื่อผู้ลงทุนที่เป็นกองทุนสํารองเลี้ยงชีพ \_\_\_\_\_\_\_\_\_\_\_\_\_\_\_\_\_\_\_\_\_\_\_\_ข้อ ๔๘/๓ หนังสือชี้ชวนส่วนสรุปข้อมูลสําคัญของกองทุนรวมเพื่อผู้ลงทุนที่เป็นกองทุนสํารองเลี้ยงชีพ ให้ระบุข้อความ "สําหรับกองทุนสํารองเลี้ยงชีพ" ไว้ในส่วนบนสุดในหน้าแรกของหนังสือชี้ชวนส่วนสรุปข้อมูลสําคัญ หมวด 4 รายการและข้อมูลเพิ่มเติมในหนังสือชี้ชวนฉบับปรับปรุง \_\_\_\_\_\_\_\_\_\_\_\_\_\_\_ข้อ ๔๙ หนังสือชี้ชวนฉบับปรับปรุง ให้แสดงรายการและข้อมูลเพิ่มเติมดังต่อไปนี้ในหนังสือชี้ชวนส่วนข้อมูลกองทุนรวม(1) เงินทุนโครงการ(2) รายการการลงทุนและผลการดําเนินงานของกองทุนรวม โดยให้อยู่ในส่วนถัดจากรายการค่าธรรมเนียม และให้แสดงข้อมูลอย่างน้อยดังนี้ (ก) รายละเอียดการลงทุน การกู้ยืมเงิน และการก่อภาระผูกพันของกองทุนรวม โดยจัดกลุ่มตามประเภทของหลักทรัพย์หรือทรัพย์สิน หรือการหาดอกผลโดยวิธีอื่น ให้สอดคล้องกับนโยบายการลงทุนของกองทุนรวม (ข) ผลการดําเนินงานของกองทุนรวมโดยใช้วิธีวัดผลการดําเนินงานตามที่กําหนดในประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ เงื่อนไข และวิธีการจัดการกองทุนรวมเพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อย กองทุนรวมเพื่อผู้ลงทุนประเภทสถาบัน และกองทุนส่วนบุคคล (ค) ผลขาดทุนสูงสุดที่เกิดขึ้นจริงของกองทุนรวม (maximum drawdown) ย้อนหลังเป็นระยะเวลาอย่างน้อย 5 ปีนับถึงวันสิ้นรอบระยะเวลาบัญชีที่ผ่านมา ทั้งนี้ ในกรณีที่ระยะเวลาการจดทะเบียนกองทรัพย์สินเป็นกองทุนรวมจนถึงวันสิ้นรอบระยะเวลาบัญชีที่ผ่านมาน้อยกว่า 5 ปี ให้แสดงข้อมูลผลขาดทุนสูงสุดดังกล่าวตั้งแต่วันจดทะเบียนกองทรัพย์สินเป็นกองทุนรวมจนถึงวันสิ้นรอบระยะเวลาบัญชีที่ผ่านมา(3) ในกรณีที่กองทุนรวมมีดัชนีชี้วัด ให้แสดงข้อมูลเกี่ยวกับดัชนีชี้วัดของกองทุนรวม ที่มีรายละเอียดอย่างน้อยดังต่อไปนี้ (ก) ผลการดําเนินงานของดัชนีชี้วัด (ข) ในกรณีที่มีการเปลี่ยนดัชนีชี้วัด ให้แสดงเหตุผลของการเปลี่ยนแปลงดัชนีชี้วัด(4) ข้อมูลการถือหน่วยลงทุนเกินข้อจํากัดในการใช้สิทธิออกเสียง (ถ้ามี) โดยให้ระบุจํานวนบุคคลที่ถือหน่วยลงทุนเกินข้อจํากัดดังกล่าว พร้อมทั้งช่องทางการตรวจสอบข้อมูลสัดส่วนการถือหน่วยลงทุนของบุคคลนั้นด้วย(5) ข้อมูลอัตราส่วนหมุนเวียนการลงทุนของกองทุนรวม (portfolio turnover ratio) ซึ่งคํานวณจากมูลค่าที่ต่ํากว่าระหว่างผลรวมของมูลค่าการซื้อทรัพย์สินกับผลรวมของมูลค่าการขายทรัพย์สิน ที่กองทุนรวมลงทุนในรอบระยะเวลาบัญชีที่ผ่านมา หารด้วยมูลค่าทรัพย์สินสุทธิเฉลี่ยของกองทุนรวมในรอบระยะเวลาบัญชีเดียวกัน(6) ในกรณีที่เป็นการลงทุนแบบซับซ้อนในสัญญาซื้อขายล่วงหน้า ให้แสดงข้อมูล VaR ที่เกิดขึ้นจริง (actual VaR) และอธิบายสาเหตุที่ค่าเฉลี่ยของมูลค่าธุรกรรมในสัญญาซื้อขายล่วงหน้าที่เกิดขึ้นจริง (average actual leverage) เกินกว่าที่บริษัทจัดการประมาณการไว้ (expected gross leverage) เดิมในกรณีที่มีการแก้ไขเพิ่มเติมโครงการหลังจากวันสิ้นรอบระยะเวลาบัญชีและอยู่ในระหว่างการจัดทําหนังสือชี้ชวนเพื่อจัดส่งให้สํานักงาน ให้บริษัทจัดการแสดงข้อมูลที่เป็นปัจจุบัน ณ วันจัดทําหนังสือชี้ชวนข้อ ๕๐ ข้อมูลที่แสดงในหนังสือชี้ชวนฉบับปรับปรุง ให้ใช้ข้อมูล ณ วันดังต่อไปนี้(1) วันสิ้นรอบระยะเวลาที่ต้องจัดทําหนังสือชี้ชวนตามประกาศคณะกรรมการกํากับตลาดทุนว่าด้วยหลักเกณฑ์ในการจัดส่งหรือแจกจ่ายหนังสือชี้ชวนและการเสนอขายหน่วยลงทุน ในกรณีที่เป็นกองทุนรวมเปิด(2) วันใดวันหนึ่งในช่วง 30 วันก่อนวันเริ่มต้นเสนอขายหน่วยลงทุนเพิ่มเติม ในกรณีที่เป็นกองทุนรวมปิดข้อ ๕๑ ในกรณีของกองทุนรวมอีทีเอฟ หนังสือชี้ชวนที่จัดทําใหม่ทุกรอบระยะเวลาบัญชี ให้เป็นไปตามข้อ 49 และต้องมีรายการเพิ่มเติมในหนังสือชี้ชวนส่วนข้อมูลกองทุนรวมดังต่อไปนี้(1) รหัสของหน่วยลงทุนที่ใช้ซื้อขายในตลาดหลักทรัพย์แห่งประเทศไทย(2) หลักทรัพย์ที่กองทุนรวมลงทุนใน 10 อันดับแรก(3) จํานวนการซื้อขายหน่วยลงทุนในตลาดหลักทรัพย์แห่งประเทศไทยในรอบระยะเวลาบัญชีที่ผ่านมาข้อ ๕๑/๑ ในกรณีของกองทุนรวมตราสารหนี้ หนังสือชี้ชวนที่จัดทําใหม่ทุกรอบระยะเวลาบัญชี ให้เป็นไปตามข้อ 49 และต้องแสดงรายการเพิ่มเติมเกี่ยวกับข้อมูลอายุเฉลี่ยของทรัพย์สินที่กองทุนรวมลงทุน (portfolio duration) ซึ่งได้จากการคํานวณค่าตามมาตรฐานสากลของกองทุนรวม ในหนังสือชี้ชวนส่วนข้อมูลกองทุนรวมข้อ ๕๑/๒ ในกรณีของกองทุนรวมที่มีนโยบายการลงทุนในสัญญาซื้อขายล่วงหน้าที่ซื้อขายนอกศูนย์ซื้อขายสัญญาซื้อขายล่วงหน้าเกินกว่าร้อยละ 20 ของมูลค่าทรัพย์สินสุทธิของกองทุนรวม หนังสือชี้ชวนที่จัดทําใหม่ทุกรอบระยะเวลาบัญชีให้เป็นไปตามข้อ 49 และต้องแสดงรายการเพิ่มเติมเกี่ยวกับข้อมูลอัตราส่วนการลงทุนที่คํานวณตามประเภททรัพย์สิน (product limit) ที่เกิดขึ้นจริงสําหรับการลงทุนในสัญญาซื้อขายล่วงหน้าดังกล่าวในหนังสือชี้ชวนส่วนข้อมูลกองทุนรวม หมวด 5 บทเฉพาะกาล \_\_\_\_\_\_\_\_\_\_\_\_\_ข้อ ๕๒ ในกรณีที่บริษัทจัดการได้ยื่นคําขออนุมัติจัดตั้งกองทุนรวมต่อสํานักงานโดยชอบก่อนวันที่ประกาศนี้ใช้บังคับ ให้บริษัทจัดการจัดทําหนังสือชี้ชวนเฉพาะสําหรับการเสนอขายหน่วยลงทุนครั้งแรก โดยให้มีรายการและข้อมูลในหนังสือชี้ชวนเช่นเดียวกับร่างหนังสือชี้ชวนที่ได้ยื่นไว้แล้วต่อสํานักงานได้ผู้มีอํานาจลงนาม - ประกาศ ณ วันที่ 17 ธันวาคม พ.ศ. 2558 (นายรพี สุจริตกุล)เลขาธิการสํานักงานคณะกรรมการกํากับหลักทรัพย์และตลาดหลักทรัพย์